घटिया टाइलें उठाने के लिए दिया 2 दिन का समय
त्रिपड़ीस्थित गुरुरामदास नगर में चल रहा नॉन आईएसआई टाइलों का काम मुख्यमंत्री के तकनीकी सलाहकार रिटायर जनरल बीएस धालीवाल ने रुकवा दिया है। इसके साथ ही उन्होंने आदेश जारी किए हैं कि टाइलों काे उखाड़कर इनकी जगह आईएसआई टाइलें लगाई जाएं। सोमवार को वह खुद एरिया की जांच करेंगे। बुधवार को दैनिक भास्कर में खबर छपने के बाद एडवाइजर जनरल धालीवाल ने खुद निगम अधिकारियों से बात की। इस दौरान उन्होंने नियमों को ताक पर रखकर हो रहे कामों पर अधिकारियों को लताड़ भी लगाई।
जनरल धालीवाल ने कहा कि सरकार की ओर से आईएसआई टाइलें लगाने की गाइडलाइन तैयार की हैं, लेकिन इसके बावजूद भी नॉन आईएसआई टाइलें लगाई जा रही है। जो मामला ध्यान में जाता है, उस पर तो कार्रवाई हो जाती है, लेकिन कई एरिया ऐसे भी हैं, जिन पर नजर नहीं पहुंचती। बता दें कि गुरुरामदास नगर में नॉन आईएसआई टाइल लगने का काम करवाया जा रहा था। टाइलों की क्वालिटी ऐसी है कि पैर रखते ही टाइलें टूट रही हैं। एरिया में करीब 90 फीसदी काम हो चुका है। अब जनरल धालीवाल के आदेशों के बाद काम बंद किया गया है।
11 लाख रुपए की सड़क एक महीना भी नहीं चली
न्यूलाल बाग में दिसंबर महीने के पहले सप्ताह में बनाई गई सड़क एक महीने भी नहीं चल पाई, और जगह-जगह टूटनी शुरू हो गई है। यह सड़क 11 लाख से बनाई गई है, सड़क की क्वालिटी खराब होने के चलते यह सड़क कुछ ही दिनों में टूटनी शुरू हो गई है। कई जगहों पर कंकरीट एकत्र होने से टू व्हीलर चालकों के लिए खतरा पैदा हो गया है। यदि एक बरसात हुई तो सड़क की पूरी कंकरीट बह जाएगी। निगम की ओर से यह सड़क पूरे लाल बाग में बनाई गई है। निगम एक्सीयन जीएस वालिया ने बताया कि लुक डालने के लिए मौसम सही होने के चलते सड़क टूटी है। ऐसे में ठेकेदार से दोबारा सड़क बनवाई जाएगी।
लाल बाग की वह सड़क जो एक महीना भी नहीं चल पाई।
hin_Deva hin_Deva hin_Deva hin_Deva hin_Deva awa_Deva